athenaeus-soph.deipnosophistae 12.73
τοιοῦτος ἐγεγόνει καὶ Πτολεμαῖος ὁ ἕβδομος Αἰγύπτου βασιλεύσας , ὁ αὑτὸν μὲν Εὐεργέτην ἀνακηρύττων , ὑπὸ δὲ Ἀλεξανδρέων Κακεργέτης ὀνομαζόμενος . Ποσειδώνιος γοῦν ὁ στωικός , συναποδημήσας Σκιπίωνι τῷ Ἀφρικανῷ κληθέντι εἰς Ἀλεξάνδρειαν καὶ θεασάμενος αὐτόν , γράφει ἐν ἑβδόμῃ τῶν Ἱστοριῶν οὕτως · διὰ δὲ τρυφὴν διέφθαρτο τὸ σῶμα ὑπὸ παχύτητος καὶ γαστρὸς μεγέθους , ἣν συσπερίληπτον εἶναι συνέβαινεν ἐφ’ ἧς χιτωνίσκον ἐνδεδυκὼς ποδήρη μέχρι τῶν καρπῶν χειρῖδας ἔχοντα , προῄει δὲ οὐδέποτε πεζὸς εἰ μὴ διὰ Σκιπίωνα . ὅτι δὲ τρυφῆς οὐκ ἦν ἀλλότριος ὁ βασιλεὺς οὗτος , αὐτὸς περὶ ἑαυτοῦ μαρτυρεῖ ἐν τῷ ὀγδόῳ τῶν Ὑπομνημάτων διηγούμενος ὅπως τε ἱερεὺς ἐγένετο τοῦ ἐν Κυρήνῃ Ἀπόλλωνος καὶ ὅπως δεῖπνον παρεσκεύασε τοῖς πρὸ αὐτοῦ γενομένοις ἱερεῦσι , γράφων οὕτως · Ἀρτεμίτια μεγίστη ἑορτὴ ἐν Κυρήνῃ , ἐν ᾗ ὁ ἱερεὺς τοῦ Ἀπόλλωνος （ ἐνιαύσιος δ’ ἐστί ） δειπνίζει τοὺς πρὸ αὐτοῦ ἱερευσαμένους καὶ παρατίθησιν ἑκάστῳ τρυβλίον · τοῦτο δ’ ἐστὶ κεραμεοῦν ἄγγος ἐπιδεχόμενον ὡς εἴκοσι ἀρτάβας , ἐν ᾧ πολλὰ μὲν τῶν ἀγριμαίων ἔγκειται πεπονημένα , πολλὰ δ’ ἐσθ’ ὅτε καὶ τῶν ἡμέρων ὀρνίθων , ἔτι δὲ θαλαττίων ἰχθύων ταρίχου τε ξενικοῦ πλείονα γένη πολλάκις δέ τινες καὶ καθάριον ἀκολουθίσκον προσδιδόασιν . ἡμεῖς δὲ περιειλόμεθα τὰ τοιαῦτα · φιάλας δ’ ὁλαργύρους κατασκευάσαντες , τὸ τίμημα ἔχουσαν ἑκάστην ἧς προειρήκαμεν δαπάνης , ἵππον τε κατεσκευασμένον σὺν ἱπποκόμῳ καὶ φαλάροις διαχρύσοις ἐδώκαμεν καὶ παρεκαλέσαμεν ἕκαστον ἐπὶ αὐτοῦ καθεσθέντα οἴκαδ’ ἀπιέναι . εἰς πάχος δ’ ἐπεδεδώκει καὶ ὁ υἱὸς αὐτοῦ Ἀλέξανδρος , ὁ τὴν ἑαυτοῦ μητέρα ἀποκτείνας συμβασιλεύουσαν αὐτῷ . φησὶ γοῦν περὶ αὐτοῦ Ποσειδώνιος ἐν τῇ ἑβδόμῃ καὶ τεσσαρακοστῇ τῶν Ἱστοριῶν οὕτως ι ὁ δὲ τῆς Αἰγύπτου δυνάστης μισούμενος μὲν ὑπὸ τῶν ὄχλων , κολακευόμενος δ’ ὑπὸ τῶν περὶ αὐτόν , ἐν πολλῇ δὲ τρυφῇ ζῶν , οὐδὲ ἀποπατεῖν οἷός τε ἦν , εἰ μὴ δυσὶν ἐπαπερειδόμενος ἐπορεύετο . εἰς δὲ τὰς ἐν τοῖς συμποσίοις ὀρχήσεις ἀπὸ μετεώρων κλινῶν καθαλλόμενος ἀνυπόδητος συντονωτέρας αὐτὰς τῶν ἠσκηκότων ἐποιεῖτο .
Lemmas: τοιοῦτος γίγνομαι καί Πτολεμαῖος ὁ ἕβδομος Αἴγυπτος βασιλεύω , ὁ ἑαυτοῦ μέν εὐεργέτης ἀνακηρύσσω , ὑπό δέ Ἀλεξανδρεύς κακεργέτης ὀνομάζω . Ποσειδώνιος γοῦν ὁ στωϊκός , συναποδημέω Σκιπίων ὁ Ἀφρικανός καλέω εἰς Ἀλεξάνδρεια καί θεάομαι αὐτός , γράφω ἐν ἕβδομος ὁ Ἱστορίη οὕτως · διά δέ τρυφή διαφθείρω ὁ σῶμα ὑπό παχύτης καί γαστήρ μέγεθος , ὅς δυσπερίπλητος εἰμί συμβαίνω ἐπί ὅς χιτωνίσκος ἐνδύω ποδήρης μέχρι ὁ καρπός χειρίς ἔχω , προέρχομαι δέ οὐδέποτε πεζός εἰ μή διά Σκιπίων . ὅτι δέ τρυφή οὐ εἰμί ἀλλότριος ὁ βασιλεύς οὗτος , αὐτός περί ἑαυτοῦ μαρτυρέω ἐν ὁ ὄγδοος ὁ ὑπόμνημα διηγέομαι ὅπως τε ἱερεύς γίγνομαι ὁ ἐν Κυρήνη Ἀπόλλων καί ὅπως δεῖπνον παρασκευάζω ὁ πρό αὐτός γίγνομαι ἱερεύς , γράφω οὕτως · Ἀρτεμίσια μέγας ἑορτή ἐν Κυρήνη , ἐν ὅς ὁ ἱερεύς ὁ Ἀπόλλων （ ἐνιαύσιος δέ εἰμί ） δειπνίζω ὁ πρό αὐτός ἱερεύω καί παρατίθημι ἕκαστος τρύβλιον · οὗτος δέ εἰμί κεραμεοῦς ἄγγος ἐπιδέχομαι ὡς εἴκοσι ἀρτάβη , ἐν ὅς πολύς μέν ὁ ἀγριμαῖος ἔγκειμαι πονέω , πολύς δέ εἰμί ὅτε καί ὁ ἥμερος ὄρνις , ἔτι δέ θαλάσσιος ἰχθῦς τάριχον τε ξενικός πολύς γένος πολλάκις δέ τις καί καθάρειος ἀκολουθίσκος προσδίδωμι . ἐγώ δέ περιαιρέω ὁ τοιοῦτος · φιάλη δέ ὁλάργυρος κατασκευάζω , ὁ τίμημα ἔχω ἕκαστος ὅς προλέγω δαπάνη , ἵππος τε κατασκευάζω σύν ἱππόκομος καί φάλαρα διάχρυσος δίδωμι καί παρακαλέω ἕκαστος ἐπί αὐτός καθέζομαι οἴκαδε ἀπέρχομαι . εἰς πάχος δέ ἐπιδίδωμι καί ὁ υἱός αὐτός Ἀλέξανδρος , ὁ ὁ ἑαυτοῦ μήτηρ ἀποκτείνω συμβασιλεύω αὐτός . φημί γοῦν περί αὐτός Ποσειδώνιος ἐν ὁ ἕβδομος καί τεσσαρακοστός ὁ Ἱστορίη οὕτως ι ὁ δέ ὁ Αἴγυπτος δυνάστης μισέω μέν ὑπό ὁ ὄχλος , κολακεύω δέ ὑπό ὁ περί αὐτός , ἐν πολύς δέ τρυφή ζάω , οὐδέ ἀποπατέω οἷος τε εἰμί , εἰ μή δύο ἐπαπερείδω πορεύω . εἰς δέ ὁ ἐν ὁ συμπόσιον ὄρχησις ἀπό μετέωρος κλίνη καθάλλομαι ἀνυπόδητος σύντονος αὐτός ὁ ἀσκέω ποιέω .